જોળવા ખાતે મોટા પ્રમાણમાં સ્થાનિક પોલીસે ગાંજો ઝડપી પાડ્યો હોય એ મહત્વની બાબત છે. એન.ડી.પી.એસની કાર્યવાહી ઘણી જટિલ છે. જેથી આ પ્રકારની કાર્યવાહી કરવાથી સ્થાનિક પોલીસ દૂર રહે છે. સ્થાનિક પોલીસની વાત તો છોડો એલ.સી.બી કે એસ.ઑ.જી જેવી બ્રાન્ચ પણ એન.ડી.પી.એસના કેસ કરતાં પહેલા વિચારે છે. થોડા સમય અગાઉ કોસંબાથી સ્ટેટ મોનિટરિંગ સેલની ટીમે ગાંજો પકડીને એલ.સી.બીને તપાસ સોંપી હતી. ત્યારબાદ સ્થાનિક પોલીસે જોળવામાં પ્રથમવાર આટલા મોટા પ્રમાણમાં ગાંજો પકડી પાડ્યો હોવાનું જાણવા મળ્યું છે.